*დამტკიცებულია საჯარო სამართლის იურიდიული პირის თბილისის ვანო სარაჯიშვილის სახელობის სახელმწიფო კონსერვატორიის აკადემიური საბჭოს 2018 წლის 06 სექტემბრის N01 დადგენილებით*

*ცვლილებები შეტანილია საჯარო სამართლის იურიდიული პირის თბილისის ვანო სარაჯიშვილის სახელობის სახელმწიფო კონსერვატორიის აკადემიური საბჭოს* 2022 წლის 05 სექტემბრის #37/2022 *დადგენილებით*

*ცვლილება შეტანილია საჯარო სამართლის იურიდიული პირის თბილისის ვანო სარაჯიშვილის სახელობის სახელმწიფო კონსერვატორიის აკადემიური საბჭოს* 2025 წლის 25 სექტემბრის #26/2025 *დადგენილებით*

**სსიპ თბილისის ვანო სარაჯიშვილის სახელობის სახელმწიფო კონსერვატორიის ფაკულტეტის დეკანის თანამდებობის დაკავებასთან დაკავშირებული  საარჩევნო პროცედურები** (აკადემიური საბჭოს *საბჭოს* 2022 წლის 05 სექტემბრის #37/2022 დადგენილება)

**მუხლი 1. არჩევნების გამოცხადება**

1. სსიპ თბილისის ვანო სარაჯიშვილის სახელობის სახელმწიფო კონსერვატორიის ფაკულტეტის დეკანები აირჩევიან გამჭირვალობის, თანასწორობისა და სამართლიანი კონკურენციის პრინციპის დაცვით, ოთხი წლის ვადით.

2. დეკანად შეიძლება აირჩეს კონსერვატორიის შესაბამისი ფაკულტეტის პროფესორი ან ასოცირებული პროფესორი, რომელსაც გააჩნია სამეცნიერო-პედაგოგიური მუშაობის არანაკლებ 5 წლის გამოცდილება. (აკადემიური *საბჭოს* 2022 წლის 05 სექტემბრის #37/2022 დადგენილება).

21. დეკანის თანამდებობის დაკავების მსურველი პირი განცხადებით მიმართავს საარჩევნო კომისიას. განცხადებაში მითითებული უნდა იყოს დაინტერესებული პირის ვინაობა, საცხოვრებელი მისამართი, საკონტაქტო ტელეფონის ნომერი, ელ.ფოსტის მისამართი, სასურველი თანამდებობის ზუსტი დასახელება. (აკადემიური საბჭოს 2022 წლის წლის 05 სექტემბრის #37/2022 დადგენილება).

22. დეკანის თანამდებობის დაკავების მსურველმა პირმა განცხადებასთან ერთად უნდა წარმოდგინოს:

ა) პირადობის მოწმობის ასლი;

ბ) ავტობიოგრაფია (CV);

გ) ორი ფოტოსურათი (3X4);

დ) ფაკულტეტის განვითარების კონცეფცია;

ე) ცნობა სამედიცინო ნარკოლოგიური შემოწმების შესახებ;

 ვ) ცნობა დაკავებული აკადემიური თანამდებობის შესახებ; (აკადემიური საბჭოს 2022 წლის წლის 05 სექტემბრის #37/2022 დადგენილება).

3. დეკანის თანამდებობაზე ერთი და იგივე პირი შეიძლება არჩეულ იქნეს ზედიზედ მხოლოდ ორჯერ.

4. ფაკულტეტის დეკანს თავისუფალი და თანასწორი არჩევნების საფუძველზე, ფარული კენჭისყრით, სიითი შემადგენლობის უმრავლესობით ირჩევს ფაკულტეტის საბჭო.

5. დეკანის თანამდებობის დასაკავებლად კანდიდატების რეგისტრაციის დაწყების შესახებ განცხადებას ფაკულტეტის საბჭო აქვეყნებს კანდიდატების რეგისტრაციის დაწყებამდე არანაკლებ 1 თვით ადრე.

6. ფაკულტეტის საბჭოს განცხადება უნდა იყოს ყველასათვის ხელმისაწვდომი და საჯარო გაცნობის მიზნით გამოიკრას თვალსაჩინო ადგილას.

**მუხლი 2. არჩევნების ჩატარება**

არჩევნების ჩატარებას უზრუნველყოფს კონსერვატორიის საარჩევნო კომისია. კომისიის შემადგენლობა განისაზღვრება რექტორის ინდივიდუალური ადმინისტრაციულ-სამართლებრივი აქტით.

**მუხლი 3. კანდიდატთა რეგისტრაცია**

1. კანდიდატთა რეგისტრაციას აწარმოებს კონსერვატორიის საარჩევნო კომისია.

2. კანდიდატების რეგისტრაციისათვის განცხადების შეტანა მიმდინარეობს 5 დღის განმავლობაში. რეგისტრაციაზე უარის თქმის შემთხვევაში, კანდიდატი უფლებამოსილია ხარვეზი გამოასწოროს 1 დღის ვადაში.

3. კანდიდატი უფლებამოსილია რეგისტრაციაზე უარი გაასაჩივროს მისი გაცნობიდან 1 დღის ვადაში.

4. საჩივართან დაკავშირებით საარჩევნო კომისია გადაწყვეტილებას იღებს 1 დღის ვადაში.

**მუხლი 4. არჩევნების ორგანიზება და ჩატარების წესი**

1. კანდიდატს უფლება აქვს ჩაატაროს წინასაარჩენო კამპანია. წინასაარჩევნო კამპანიის წარმართვისას ყველა კანდიდატი სარგებლობს თანაბარი უფლებით.

2. არჩევნების დღეს იკრძალება კამპანიისა და აგიტაციის წარმოება.

3. წინასაარჩევნო კამპანიასა და აგიტაციაში მონაწილეობის მიღების უფლება არ აქვთ:

ა) საარჩევნო კომისიის წევრებს;

ბ) ადმინისტრაციულ პერსონალს.

4. წინასაარჩევნო აგიტაცია და კამპანია შეიძლება განხორციელდეს სხვადასხვა ღონისძიებების ჩატარებით (კრებები და შეხვედრები ამომრჩევლებთან, საჯარო დებატები და დისკუსიები), ბეჭდური სააგიტაციო მასალების გამოცემა-გავრცელებით, წინასაარჩევნო მოწოდებებით, აგრეთვე კანონმდებლობით ნებადართული ნებისმიერი სხვა საშუალებით. აკრძალულია მათი გავრცელებისათვის ხელის შეშლა.

5. წინასაარჩევნო აგიტაციამ და კამპანიამ არ უნდა შეუშალოს ხელი სასწავლო პროცესს.

**მუხლი 5. საარჩევნო სიები**

საარჩევნო სიებს განკარგულებით ამტკიცებს საარჩევნო კომისია, პერსონალის მართვის, სასწავლო დეპარტამენტისა და შესაბამისი ფაკულტეტის წარდგინების საფუძველზე.

**მუხლი 6. არჩევნების პროცედურა**

1.საარჩევნო ბიულეტენის ფორმას განკარგულებით ამტკიცებს კონსერვატორიის საარჩევნო კომისია.

11.დეკანის არჩევა ხორციელდება ფაკულტეტის საბჭოს სხდომაზე ფარული კენჭისყრის საფუძველზე; თუ ფაკულტეტის დეკანი არის დეკანობის კანდიდატი, მას არ აქვს სხდომის თავმჯდომარეობის უფლება და ფაკულტეტის საბჭოს სხდომის თავმჯდომარეს სხდომის დაწყებამდე ირჩევს ფაკულტეტის საბჭო. (აკადემიური საბჭოს 2022 წლის წლის 05 სექტემბრის #37/2022 დადგენილება);

2. თითოეული ამომრჩეველი ხმას აძლევს პირადად. დაუშვებელია ხმის მიცემა სხვა პირის ნაცვლად.

3. ამომრჩევლის მიერ ხმის მიცემა ხორციელდება საარჩევნო ბიულეტენზე სათანადო აღნიშვნით და საარჩევნო ბიულეტენის საარჩევნო ყუთში მოთავსებით.

4. საარჩევნო ბიულეტენზე აღინიშნება:

ა) შესაბამისი ფაკულტეტის სახელწოდება;

ბ) ასარჩევი კანდიდატების ჩამონათვალი;

გ) კომისიის წევრების ხელმოწერა;

დ) კონსერვატორიის ბეჭდი.

5. საარჩევნო ბიულეტენი გაიცემა პირზე, მხოლოდ პირადობის დამადასტურებელი დოკუმენტის წარდგენის შემთხვევაში.

6. კენჭისყრის დღეს ფაკულტეტის ამომრჩეველი საარჩევნო კომისიის რეგისტრატორისაგან იღებს შესაბამის საარჩევნო ბიულეტენს, რასაც ადასტურებს ამომრჩეველთა სიაში მისი გვარის გასწვრივ ხელმოწერით. ხმის მიცემა ხორციელდება სპეციალურად მოწყობილ საარჩევნო კაბინაში. მას შემდეგ, რაც ამომრჩეველი წრიულად შემოხაზავს მისთვის სასურველ კანდიდატურას, აგდებს საარჩევნო ბიულეტენს საარჩევნო ყუთში. კაბინად შეიძლება ჩაითვალოს აგრეთვე ნებისმიერი განცალკევებული ადგილი, სადაც ხმის მიცემის ფარულობა დაცული იქნება.

**მუხლი 7. დამკვირვებელი**

1. არჩევნების პროცესზე დაკვირვების მიზნით, დამკვირვებლის სტატუსის მოსაპოვებლად, ფიზიკური და იურიდიული პირები უფლებამოსილნი არიან არჩევნებამდე არა უგვიანეს 3 დღით ადრე მიმართონ საარჩევნო კომისიას.

2. იურიდიული პირი, არჩევნებში დაკვირვებას ახორციელებს წარმომადგენლის მეშვეობით, რომელთა ვინაობა მიეთითება დამკვირვებლის სტატუსის მოსაპოვებლად წარდგენილ განცხადებაში.

3. პირი არ დაიშვება დამკვირვებლად, თუ იგი არის:

ა) ასარჩევი კანდიდატი;

ბ) ადმინისტრაციული პერსონალი;

გ) ფაკულტეტის ამომრჩეველი.

4. დამკვირვებელი უფლებამოსილია დაესწროს საარჩევნო კომისიის მუშაობას არჩევნების დღეს და საჩივრის განხილვის პროცესს. ასევე, დარღვევის აღმოჩენის შემთხვევაში კომისიის თავმჯდომარეს მოთხოვოს დარღვევის აღმოფხვრა.

5. დამკვირვებელს არა აქვს უფლება ჩაერიოს საარჩევნო კომისიის ფუნქციებსა და საქმიანობაში.

6. საარჩევნო კომისია ვალდებულია შექმნას ყველა პირობა იმისათვის, რომ დამკვირვებელს შეეძლოს საკუთარი უფლებამოსილების განხორციელება.

**მუხლი 8. არჩევნების შედეგების შეჯამება**

1**.** კენჭისყრა დეკანის ასარჩევად ტარდება 14.00-დან 17.00 სთ-მდე ფაკულტეტის საბჭოს მიერ გამოცხადებულ არჩევნების დღეს. (აკადემიური საბჭოს 2022 წლის წლის 05 სექტემბრის #37/2022 დადგენილება).

2. კენჭისყრის დასრულების შემდეგ საარჩევნო კომისიის წევრები ითვლიან საარჩევნო სიებში ხელმოწერების მიხედვით არჩევნებზე გამოცხადებულ ამომრჩეველთა რაოდენობას, რაც ფიქსირდება არჩევნების შედეგების შემაჯამებელ ოქმში.

3. არჩევნებზე გამოცხადებულ ამომრჩეველთა რაოდენობის დათვლის შემდეგ იხსნება საარჩევნო ყუთი და საარჩევნო კომისიის წევრები ითვლიან საარჩევნო ბიულეტენებს.

4. საარჩევნო ბიულეტენი მხოლოდ იმ შემთხვევაში მიიჩნევა ბათილად, თუ:

ა) საარჩევნო ბიულეტენი დამოწმებული არ არის კომისიის წევრთა ხელმოწერითა და კონსერვატორიის ბეჭდით;

ბ) არ არის შემოხაზული არც ერთი კანდიდატი;

გ) შემოხაზულია ერთზე მეტი კანდიდატი;

დ) შეუძლებელია იმის დადგენა, რომელ კანდიდატს მისცა ხმა ამომრჩეველმა.

5. კენჭისყრისა და არჩევნების შედეგები აისახება საარჩევნო კომისიის მიერ არჩევნების შედეგების შემაჯამებელ ოქმში.

6. არჩევნების შედეგების შემაჯამებელ ოქმის ფორმას განკარგულებით ამტკიცებს საარჩევნო კომისია.

7. არჩევნების შედეგების შემაჯამებელი ოქმი ივსება ხმების დათვლისთანავე, რომელშიც შეიტანება შემდეგი მონაცემები:

ა) ფაკულტეტის საბჭოს ამომრჩეველთა რაოდენობა სიების მიხედვით;

ბ)საარჩევნო სიებში არჩევნებში მონაწილე ამომრჩეველთა რაოდენობა ამომრჩეველთა ხელმოწერების მიხედვით;

გ) საარჩევნო ყუთში აღმოჩენილი საარჩევნო ბიულეტენების საერთო რაოდენობა;

დ) ბათილად მიჩნეული საარჩევნო ბიულეტენების რაოდენობა;

ე) თითოეული კანდიდატის მიერ მოპოვებული ხმების რაოდენობა;

ვ) ოქმის შედგენის თარიღი.

8. საარჩევნო კომისიის ყველა წევრი ვალდებულია ხელი მოაწეროს არჩევნების შედეგების შემაჯამებელ ოქმს. ოქმი დამოწმდება კონსერვატორიის ბეჭდით.

9. თუ საარჩევნო კომისიის წევრი არ ეთანხმება არჩევნების შედეგების შემაჯამებელ ოქმში შეტანილ მონაცემებს, მას უფლება აქვს, ოქმს წერილობით დაურთოს განსხვავებული აზრი.

91. დეკანის არჩევნები ჩატარებულად ითვლება, თუ მასში მონაწილეობა მიიღო ფაკულტეტის საბჭოს წევრთა სიითი შემადგენლობის ნახევარზე მეტმა. დეკანის თანამდებობაზე აირჩევა კანდიდატი, რომელსაც ხმას მისცემს ფაკულტეტის საბჭოს წევრთა სიითი შემადგენლობის უმრავლესობა. (აკადემიური საბჭოს 2022 წლის წლის 05 სექტემბრის #37/2022 დადგენილება).

10. საარჩევნო ბიულეტენები და ამომრჩეველთა სიები ილუქება და დაუყოვნებლივ გადაეცემა კონსერვატორიის კადრების განყოფილებას.

**მუხლი 9. განცხადება/საჩივარი**

1.არჩევნების დღეს, კენჭისყრისა და ხმის დათვლის პროცედურების დარღვევის შესახებ განცხადება/საჩივარი შედგენილ უნდა იქნეს ამ წესის დარღვევის შემჩნევისთანავე.

2. საარჩევნო კომისიაში განცხადება/საჩივრის შეტანის უფლება აქვს:

ა) დამკვირვებელს;

ბ) კანდიდატს;

გ) შესაბამისი ფაკულტეტის ამომრჩეველს.

3. განცხადება/საჩივარში აღინიშნება:

ა) განცხადების/საჩივრის შედგენის თარიღი და დრო;

ბ) განმცხადებლის/მომჩივნის სახელი, გვარი და რეგისტრაციის ადგილი;

გ) სტატუსი;

დ) დარღვევის არსი და მისი ჩადენის დრო;

ე) მოთხოვნა.

4. ამ წესის, ამ მუხლის პირველი, მე-2 და მე-3 პუნქტებით განსაზღვრული პროცედურების დარღვევით წარდგენილი განცხადება/საჩივარი არ განიხილება და საარჩევნო კომისიის თავმჯდომარე გამოსცემს განკარგულებას განცხადება/საჩივრის განუხილველად დატოვების შესახებ.

5. არჩევნების შედეგების გამოცხადებიდან 24 საათის განმავლობაში დამკვირვებელს, კანდიდატს, შესაბამისი ფაკულტეტის ამომრჩეველს, უფლება აქვს გაასაჩივროს არჩევნების შედეგების შემაჯამებელი ოქმი. ამ ვადის აღდგენა დაუშვებელია. ამ წესის, ამ მუხლის მე-3 პუნქტით განსაზღვრული პროცედურების დარღვევით წარდგენილი განცხადება/საჩივარი არ განიხილება და საარჩევნო კომისიის თავმჯდომარე გამოსცემს განკარგულებას განცხადება/საჩივრის განუხილველად დატოვების შესახებ.

6. საარჩევნო კომისია ვალდებულია არჩევნების შედეგების შემაჯამებელ ოქმთან დაკავშირებული საჩივარი განიხილოს 2 დღის ვადაში და მიიღოს გადაწყვეტილება.

**მუხლი 10. არჩევნების მეორე ტური**

1. თუ არჩევნების პირველ ტურში, ვერც ერთმა კანდიდატმა ვერ დააგროვა ხმების საჭირო რაოდენობა, ინიშნება არჩევნების მეორე ტური.

2. არჩევნების მეორე ტურს ნიშნავს რექტორი ინდივიდუალური ადმინისტრაციულ-სამართლებრივი აქტით.

3. არჩევნების მეორე ტურში მონაწილეობის უფლება აქვს პირველ ტურში საუკეთესო შედეგების მქონე 2 კანდიდატს.

4. მეორე ტურში გამარჯვებულად ჩაითვლება კანდიდატი, რომელიც მიიღებს ფაკულტეტის საბჭოს სიითი შემადგენლობის ხმების უმრავლესობას. (*აკადემიური საბჭოს* 2025 წლის 25 სექტემბრის #26/2025 *დადგენილება)*

5. თუ არჩევნების მეორე ტურშიც ვერ გამოვლინდა გამარჯვებული, არა უგვიანეს 5 დღის განმავლობაში ინიშნება ახალი არჩევნები.

**მუხლი 11. არჩევნების შედეგების გამოცხადება**

1. საარჩევნო კომისია არჩევნების შედეგებს ამტკიცებს არჩევნების შედეგების შემაჯამებელი ოქმით.

2. არჩევნების შედეგები ცხადდება არჩევნების დღეს და ძალაში შედის საჯაროდ გამოქვეყნებისთანავე.